ai4bharat/Pralekha huggingface dataset:
ভারী শিল্প মন্ত্রক
“উন্নত রাসায়নিক সেল ব্যাটারি স্টোরেজ নিয়ে জাতীয় কর্মসূচি”তে উৎপাদন সংযুক্ত উৎসাহ প্রকল্পে অনুমোদন কেন্দ্রীয় মন্ত্রিসভার
নয়াদিল্লি, ১২ মে, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা “উন্নত রাসায়নিক সেল  ব্যাটারি স্টোরেজ নিয়ে জাতীয় কর্মসূচি”তে উৎপাদন সংযুক্ত উৎসাহ প্রকল্পে অনুমোদন দিয়েছে। ভারী শিল্প দপ্তর কেন্দ্রীয় মন্ত্রিসভার কাছে এই প্রস্তাব জমা দিয়েছিল। এই প্রকল্পের অধীনে প্রতি ঘণ্টায় ৫০ গিগাওয়াট উৎপাদন ক্ষমতার লক্ষ্য অর্জনের উদ্যোগ নেওয়া হয়েছে। এর জন্য খরচ হবে ১৮ হাজার ১০০ কোটি টাকা।
এসিসি হ’ল নতুন প্রজন্মের উন্নত ধরনের প্রযুক্তি, যা বৈদ্যুতিন শক্তি বা রাসায়নিক শক্তি হিসাবে বৈদ্যুতিক শক্তিকে সঞ্চয় করতে পারে এবং যখন প্রয়োজন হয় তখন বৈদ্যুতিক শক্তিতে রূপান্তর করতে পারে। বৈদ্যুতিন উপভোক্তা, বিদ্যুৎ চালিত গাড়ি, অত্যাধুনিক বৈদ্যুৎ গ্রীড, ছাদের ওপর লাগানো সৌর প্যানেল ইত্যাদি ক্ষেত্রে ব্যাটারির প্রয়োজন। আগামী কয়েক বছরে এর চাহিদা ক্রমশ বাড়বে বলে মনে করা হচ্ছে।এমনকি ব্যাটারি প্রযুক্তি বিশ্বে বৃহত্তম উন্নয়নশীল ক্ষেত্রে নিয়ন্ত্রকের ভূমিকা পালন করবে।
যদিও বেশ কয়েকটি সংস্থা ইতিমধ্যেই এই ক্ষেত্রে বিনিয়োগ শুরু করেছে। তবে, বিশ্ব চাহিদার অনুপাতে তা যথেষ্ট নয়। এমনকি, ভারতে এই ক্ষেত্রে বিনিয়োগ নগণ্য। বর্তমানে ভারতে এই ক্ষেত্রে আমদানির মাধ্যমে চাহিদা পূরণ করতে হয়। এই অনুমোদনের ফলে আগামী দিনে জাতীয় উন্নত রাসায়নিক সেল ব্যাটারি স্টোরেজের আমদানির ওপর নির্ভরতা হ্রাস পাবে। পাশাপাশি, এক্ষেত্রে ভারতকে স্বনির্ভর করে তুলবে। স্বচ্ছ প্রতিযোগিতামূলক নিলাম প্রক্রিয়ার মাধ্যমে এসিসি ব্যাটারি স্টোরেজ প্রস্তুতকারকদের নির্বাচন করা হবে। তবে, উৎপাদন কেন্দ্রগুলিকে দু’বছরের মধ্যে কাজ শুরু করতে হবে। এরপর, পাঁচ বছরের জন্য তাঁদের উৎসাহ ভাতা দেওয়া হবে।
নির্দিষ্ট পরিমাণে উৎপাদন বৃদ্ধি পেলে উৎসাহ ভাতার পরিমাণও বাড়ানো হবে।
এই প্রকল্পের আওতায় সম্ভাব্য সুবিধা ও ফলাফলগুলি হ’ল –
• এই কর্মসূচির আওতায় ভারতে মোট ৫০ গিগাওয়াটেরও বেশি এসিসি উৎপাদন সুবিধা স্থাপন।
• এসিসি ব্যাটারি স্টোরেজ নির্মাণ প্রকল্পের প্রায় ৪৫ হাজার কোটি টাকা সরাসরি বিনিয়োগ।
• ভারতে ব্যাটারি তৈরির চাহিদা মেটাতে ‘মেক ইন ইন্ডিয়া’র ওপর জোর। এতে আমদানির ওপর নির্ভরতা হ্রাস পাবে।
• আশা করা যাচ্ছে, এই প্রকল্পের আওতায় উৎপাদিত এসিসি ব্যাটারি বিদ্যুৎ চালিত যানবাহনে কাজে লাগবে। এর ফলে, পেট্রোল ও ডিজেলের ওপর নির্ভরতা হ্রাস পাবে। একই সঙ্গে, বিদেশ থেকে তেল আমদানিতে বছরে প্রায় ২ লক্ষ থেকে ২.৫ লক্ষ কোটি টাকা সাশ্রয় হবে।
• এসিসি নির্মাণের ফলে বিদ্যুৎ চালিত গাড়িগুলির চাহিদা বাড়বে। এতে পরিবেশ দূষণ হ্রাস পাবে। গ্রিন হাউস গ্যাস নিঃসরণের পরিমাণ কমবে। জলবায়ু পরিবর্তন মোকাবিলায় উল্লেখযোগ্য সাফল্য আসবে।
• এসিসি ক্ষেত্রে গবেষণা ও উন্নয়নমূলক কাজ বৃদ্ধি পাবে।
• নতুন ও সামঞ্জস্যপূর্ণ ব্যাটারি প্রযুক্তির বিষয় তুলে ধরা সম্ভব হবে।
CG/SS/SB
(Visitor Counter : 212
প্রতিরক্ষামন্ত্রক
প্রতিরক্ষামন্ত্রী শ্রী রাজনাথ সিং শনিবার দেশে নির্মিত জাহাজ বিগ্রহকে ভারতীয় উপকূল রক্ষী বাহিনীর হাতে তুলে দেবেন
নতুন দিল্লি, ২৬ আগস্ট, ২০২১
মূল বিষয় সমূহ-ভারতীয় উপকূলরক্ষী বাহিনীর জাহাজ বিগ্রহ অফশোর টহল জাহাজের সপ্তম সিরিজের অন্তর্গত।দেশে এই জাহাজটি নির্মাণ করেছে এল অ্যান্ড টি শিপ বিল্ডিং লিমিটেড।এই জাহাজে সর্বাধুনিক ফায়ার পাওয়ার লাগানো রয়েছে।এটি এমন ভাবে নকশা করা হয়েছে যে একটি দু- ইঞ্জিনবিশিষ্ট হেলিকপ্টার ও চারটি হাই স্পিড বোর্ড রাখা যাবে।এটি বিশাখাপত্তনমে থাকবে এবং ইস্টার্ন সি বোর্ড দেখভাল করবে।
কেন্দ্রীয় প্রতিরক্ষামন্ত্রী শ্রী রাজনাথ সিং আগামী ২৮ আগস্ট চেন্নাইতে ভারতীয় উপকূল রক্ষী বাহিনীর জাহাজ বিগ্রহকে ওই বাহিনীর হাতে অর্পণ করবেন। এই জাহাজটি অফশোর পেট্রোল ভেসেলস সিরিজের সপ্তম তম জাহাজ। এই জাহাজটি অন্ধ্রপ্রদেশের বিশাখাপত্তনমে থাকবে এবং ইস্টার্ন সি বোর্ড এটির দেখভাল করবে
এই জাহাজটি মোট ৯৮ মিটার দীর্ঘ যাতে ১১০ জন নাবিক থাকতে পারবেন। দেশে এটি লার্সেন এন্ড টুব্রো শিপবিল্ডিং লিমিটেড নির্মাণ করেছে।
জাহাজটিতে সর্বাধুনিক প্রযুক্তির ব্যবহার করে রাডার, নেভিগেশন থেকে শুরু করে সেন্সর লাগানো রয়েছে। জাহাজটির মধ্যে অত্যাধুনিক বোফর্স কামান ছাড়াও স্বয়ংক্রিয় বন্দুক এবং ফায়ার কন্ট্রোল সিস্টেম রয়েছে।
এই জাহাজটির নকশা এমনভাবে তৈরি করা হয়েছে যে একটি দ্বি ইঞ্জিনবিশিষ্ট হেলিকপ্টার এবং চারটি হাই স্পিড বোর্ড জাহাজে রাখা যাবে।
এই জাহাজটি সমুদ্রে নজরদারি চালানো ছাড়াও অন্যান্য সুরক্ষার কাজে মোতায়েন করা হবে।
জাহাজটির হস্তান্তর অনুষ্ঠানে তামিলনাড়ুর মুখ্যমন্ত্রী শ্রী এম কে স্ট্যালিন ছাড়াও সেনাপ্রধান জেনারেল এম এম নারাভানে, ভারতীয় উপকূল রক্ষী বাহিনীর মহা নির্দেশক শ্রী কে নটরাজন সহ কেন্দ্র ও রাজ্য সরকারের পদস্থ আধিকারিকরা উপস্থিত থাকবেন।
CG/ SB
(Visitor Counter : 144
কেন্দ্রীয়মন্ত্রিসভা
সন্ত্রাসবাদ মোকাবিলায় ভারত ও মরক্কোর মধ্যে যৌথ কর্মীগোষ্ঠী গড়ে তোলায় সমঝোতাপত্র স্বাক্ষর অনুমোদন করল কেন্দ্রীয় মন্তিসভা
নয়াদিল্লি, ১৩ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা সন্ত্রাসবাদ মোকাবিলায় ভারত ও মরক্কোর মধ্যে যৌথ কর্মীগোষ্ঠী গড়ে তোলার ব্যাপারে সমঝোতাপত্র স্বাক্ষরে অনুমোদন দিয়েছে।
সন্ত্রাস মোকাবিলায় এই কর্মীগোষ্ঠী গঠনের ফলে সন্ত্রাসবাদী আক্রমন সংক্রান্ত হামলা নিষ্পত্তিতে তা সহায়ক হবে। দু-দেশের মধ্যে সন্ত্রাসবাদী কার্যকলাপ সংক্রান্ত তথ্য আদান-প্রদানের ভিত্তি হবে এই মউ স্বাক্ষর।
CG/SSS/NS
(Visitor Counter : 79
আদিবাসীবিষয়কমন্ত্রক
যুব বিশ্ব তীরন্দাজি চ্যাম্পিয়নশিপে ভারতের জুনিয়র এবং ক্যাডেট দল সর্বোচ্চ ১৫ টি পদক জয় করেছে
১৫ টির মধ্যে ৮ টি সোনা এবং ২ টি রৌপ্য পদক রয়েছে
দুটি নতুন যুব বিশ্বরেকর্ড গড়া হয়েছে
নতুন দিল্লি, ১৭ আগষ্ট, ২০২১
উল্লেখযোগ্য বিষয় সমূহ-পোল্যান্ডের রোকলোতে আয়োজিত যুব বিশ্ব তীরন্দাজি চ্যাম্পিয়নশিপে ভারতের সবচেয়ে বেশি ১৫ টি পদক জয়, ৯ থেকে ১৫ আগস্ট এই প্রতিযোগিতা অনুষ্ঠিত হয়ভারতের ১৫ টি পদকের মধ্যে ৮ টি সোনা, ২ টি রুপা এবং ৫ টি ব্রোঞ্জ পদক রয়েছে, যুব বিশ্ব তীরন্দাজি চ্যাম্পিয়নশিপে এ যাবদ ভারতের সবচেয়ে সেরা খেলাভারতের পদক প্রাপ্ত পাঁচজন যুব তীরন্দাজ সিনিয়র টিমে অন্তর্ভুক্ত হয়েছে, এরা আগামী সেপ্টেম্বরে মার্কিন যুক্তরাষ্ট্রে আয়োজিত বিশ্ব চ্যাম্পিয়নশিপে অংশ নেবেদীপিকা কুমারীর পর কোমালিকা বারি দ্বিতীয় ভারতীয় যিনি ক্যাডেট এবং জুনিয়র রিকার্ভ মহিলা বিশ্ব চ্যাম্পিয়নশিপে শিরোপা জিতেছেন
১৫ আগস্ট সারা দেশজুড়ে স্বাধীনতা দিবস উদযাপিত হয়েছে। এর পাশাপাশি এই সময়টাতে ভারতের জুনিয়র এবং ক্যাডেট তীরন্দাজরা ব্যাপক সফলতা অর্জন করে দেশের মুখ উজ্জ্বল করেছে। গত ৯ থেকে ১৫ আগস্ট পোল্যান্ডের রোকলোতে অনুষ্ঠিত হয়েছে যুব বিশ্ব তীরন্দাজি চ্যাম্পিয়নশিপ।
ভারতের জুনিয়র এবং ক্যাডেট তীরন্দাজরা ১৫ টি পদক জয়লাভ করেছে। যা এই প্রথম। এই পদকের তালিকা রয়েছে ৮ টি সোনা, ২টি রুপা এবং ৫ টি ব্রোঞ্জ।
ভারতের তীরন্দাজি অ্যাসোসিয়েশন অফ ইন্ডিয়ার সভাপতি এবং কেন্দ্রীয় আদিবাসী বিষয়ক মন্ত্রী শ্রী অর্জুন মুন্ডা আজ নতুন দিল্লিতে পদকজয়ী ভারতীয় দলকে সংবর্ধনা জানিয়েছেন। এই দলটি আজই দিল্লি ফিরেছে।
CG/ SB
(Visitor Counter : 144
প্রধানমন্ত্রীরদপ্তর
অস্ট্রেলিয়ার বিশিষ্ট ব্যক্তিত্বদের সঙ্গে প্রধানমন্ত্রীর সাক্ষাৎ
নয়াদিল্লি, ২৩ মে, ২০২৩
প্রধানমন্ত্রী শ্রী নরেন্দ্র মোদী আজ সিডনিতে কয়েকটি পৃথক বৈঠকে অস্ট্রেলিয়ার বিশিষ্ট ব্যক্তিত্বদের সঙ্গে সাক্ষাৎ করেছেন। এঁরা হলেন :
Ø পদার্থ বিদ্যায় নোবেল পুরস্কার বিজয়ী এবং ক্যানবেরার অস্ট্রেলিয়ান ন্যাশনাল ইউনিভার্সিটির উপাচার্য ও সভাপতি অধ্যাপক ব্রায়ান পি স্মিড
Ø ব্যবসা-বাণিজ্যে বিশেষজ্ঞ এবং বিভিন্ন মানবিক বিষয়ে সুবক্তা শ্রী মার্ক বাল্লা
Ø জনজাতি গোষ্ঠীর শিল্পী শ্রীমতি ড্যানিয়েল্লা মাটে সুলিভান
Ø আন্তর্জাতিক খ্যাতি সম্পন্না শেফ, টেলিভিশনের উপস্থাপিকা, বক্তা এবং শিল্পোদ্যোগী শ্রীমতী সারা টোড
Ø সিডনির ইউনিভার্সিটি অফ নিউ সাউথ ওয়েল্স-এর আর্টিফিসিয়াল ইন্টেলিজেন্স ইন্সটিটিউটের মুখ্য বিজ্ঞানী অধ্যাপক টোবি ওয়ালস
Ø সমাজবিদ, গবেষক ও লেখক, সহকারি অধ্যাপক স্যালভাটোর ব্যাবোনেজ
Ø প্রথম সারির অস্ট্রেলিয়ান গায়ক শ্রী গায় থিয়োডোর সেবাস্টিয়ান
নিজ নিজ ক্ষেত্রে তাদের প্রতিভার সাক্ষর রাখার জন্য প্রধানমন্ত্রী এঁদের অভিনন্দন জানিয়েছেন। ভারত ও অস্ট্রেলিয়ার মধ্যে সম্পর্ককে আরও শক্তিশালী করে তুলতে তাঁদের উদ্যোগী হতে আহ্বান জানিয়েছেন।
PG/CB/NS
(
কর্মী, জন-অভিযোগএবংপেনশনমন্ত্রক
কোভিড-১৯ মোকাবিলায় সঙ্কটকালীন মানবসম্পদ নিয়ে অনলাইন তথ্য ভান্ডারের সূচনা করলো সরকার
নতুন দিল্লি, ১৯ এপ্রিল, ২০২০
রাজ্য, জেলা বা পৌর এলাকায় তৃণমূলস্তরে প্রশাসনের কাজে সাহায্যের জন্য সরকার আয়ুষ সহ সব চিকিৎসক, চিকিৎসাকর্মী, নার্স,স্বাস্থ্যসেবা কর্মী, এনওয়াইকে, এনসিসি এনএসএস, পিএমজি কেভিওয়াই, প্রাক্তন সেনাকর্মীদের নিয়ে https://covidwarriors.gov.in শীর্ষক একটি অনলাইন তথ্য ভান্ডার তৈরি করেছে। কোভিড-১৯ মোকাবিলার সঙ্কটকালীন এই পরিস্থিতিতে অত্যন্ত গুরুত্বপূর্ণ এইসব ব্যক্তিদের বিষয়ে বিভিন্ন তথ্য ড্যাশবোর্ডে আপলোড করা হয়েছে, যা নিয়মিত আপডেটও করা হচ্ছে। অতি ক্ষুদ্র, ক্ষুদ্র ও মাঝারি শিল্পোদ্যোগ দফতরের সচিব ও মানবসম্পদ সম্পর্কিত ক্ষমতায়ন গ্রুপ-৪ এর চেয়ারম্যান শ্রী অরুণ কুমার পান্ডা এবং ডওপিটি'র সচিব যৌথ ভাবে রাজ্য সচিবদের একটি চিঠি দিয়ে এ বিষয়ে বিস্তারিত জানিয়েছেন। স্বাস্থ্যসেবা কর্মী ও স্বেচ্ছাসেবীদের বিশদ বিবরণ সম্পর্কিত একটি মাস্টার ডাটাবেস ড্যাশবোর্ডে তুলে ধরা হয়েছে। এখানে প্রতিটি জেলা ও রাজ্য ভিত্তিক বিশদ বিবরণ সহ তথ্য পাওয়া যাবে । প্রতিটি আলাদা বিভাগের দায়িত্বে থাকছেন এক জন করে আধিকারিক। তাদের সঙ্গে যোগাযোগ রক্ষা করে সংশ্লিষ্ট রাজ্য জরুরী পরিস্থিতি মোকাবিলায় সব পরিকল্পনা তৈরি করতে পারবে। ব্যাঙ্ক, রেশন দোকান, কৃষক মান্ডিগুলিতে সামাজিক দূরত্ব কার্যকর করা এবং প্রবীণ, দিব্যাঙ্গদের সহায়তার জন্য স্বেচ্ছাসেবকদেরকেও কাজে লাগানো যেতে পারে।
চিঠিতে আয়ুষ চিকিৎসক সহ অন্যান্য চিকিৎসক, নার্স এবং অন্যান্য স্বাস্থ্যসেবা কর্মীদের দক্ষতা বৃদ্ধির জন্য বিশেষ ডিজিটাল প্ল্যাটফর্ম-ইন্টিগ্রেটেড গভর্নমেন্ট অনলাইন ট্রেনিং  পোর্টালে  প্রশিক্ষণের বিষয়টিও উল্লেখ করা হয়েছে।
এই প্রশিক্ষণে কোভিড সংক্রমণ প্রতিরোধ ও নিয়ন্ত্রণ, পিপিই, কোয়ারেন্টাইন এবং আইসোলেশন ব্যবহার, পরীক্ষাগারের জন্য নমুনা সংগ্রহ এবং পরীক্ষা চালানো, আইসিইউ কেয়ার এবং ভেন্টিলেশন পরিচালনার বিষয়ে শেখানো হয়।
(CG/SS
ভূ-বিজ্ঞানমন্ত্রক
ঘূর্ণি ঝড় ‘গাজা’ আগামী ১২ ঘন্টায় তীব্রতর হয়ে উঠতে পারে
নয়াদিল্লি, ১৪ নভেম্বর, ২০১৮
দক্ষিণ-পশ্চিম এবং সংলগ্ন দক্ষিণ-পূর্ব এবং পশ্চিম-মধ্য বঙ্গোপসাগরের ওপর ঘূর্ণি ঝড় বর্তমানে চেন্নাইয়ের ৪৯০ কিলোমিটার পূর্ব এবং নাগাপট্টিনামের ৫৮০ কিলোমিটার পূর্ব উত্তর-পূর্বে অবস্হান করছে। আগামী ১২ ঘন্টায় এই ঝড় পশ্চিম দক্ষিণ-পশ্চিমের দিকে এগিয়ে তীব্র সাইক্লোনজাত ঘূর্ণি ঝড়ে পরিণত হতে পারে। ১৫ নভেম্বর এটি ক্রমশ দূর্বল হয়ে সন্ধ্যাবেলায় তামিলনাড়ুর পাম্বান এবং কাড্ডালোরের মাঝামাঝি উপকূল দিয়ে অগ্রসর হতে পারে। এই সময় ঘন্টায় ৮০ থেকে ১০০ কিলোমিটার বেগে ঝড় বয়ে যেতে পারে বলে কেন্দ্রীয় আবহাওয়া দপ্তর সূত্রে জানানো হয়েছে। এইসময় তামিলনাড়ু, পুদুচেরি এবং দক্ষিণ অন্ধ্রপ্রদেশের উপকূলবর্তী অঞ্চলে মৎসজীবিদের সমুদ্রে মাছ ধরতে না যাওয়ার জন্য পরামর্শ দেওয়া হয়েছে। উপকূলবর্তী অঞ্চলে কুঁড়েঘরে বসবাসকারি মানুষদের নিরাপদ অঞ্চলে সরে যাওয়ার পরামর্শ দেওয়া হয়েছে।
CG/PB/NS/…
(Visitor Counter : 104
তথ্যওসম্প্রচারমন্ত্রক
৫১তম ভারতীয় আন্তর্জাতিক চলচ্চিত্র উৎসবে ওভার দ্য টপ  প্ল্যাটফর্মে অনুষ্ঠানসূচি ঘোষণা
নতুন দিল্লি, ১০ জানুয়ারি, ২০২১
আগামী ১৬ জানুয়ারি থেকে গোয়ায় শুরু হচ্ছে এশিয়ার সবচেয়ে পুরনো এবং ভারতের বৃহত্তম উৎসব – “৫১তম ভারতীয় আন্তর্জাতিক চলচ্চিত্র উৎসব” । এই উৎসব চলবে ২৪ জানুয়ারি পর্যন্ত। আজ ওভার দ্য টপ  অর্থাৎ গ্রাহকদের প্রয়োজন এবং অনুরোধের ভিত্তিতে ইন্টারনেটে প্রদর্শিত হবে এমন চলচ্চিত্র ও টেলিভিশনের অনুষ্ঠানসূচি ঘোষণা করা হয়েছে।
বর্তমানে মহামারী পরিস্থিতির কথা বিবেচনা করে ভারতীয় আন্তর্জাতিক চলচ্চিত্র উৎসব এই প্রথম “হাইব্রিড” মাধ্যমে চলচ্চিত্র উৎসবের আয়োজন করেছে। এই বছর আইএফএফআই তার দর্শকদের জন্য ওটিটি প্ল্যাটফর্মে বেশ কয়েকটি অনুষ্ঠানের আয়োজন করেছে।
মূল দিকগুলি :
• পুরনো চলচ্চিত্র
ক) পেট্রো আলমোডোভার
লাইভ ফ্ল্যাশ | ব্যাড এডুকেশন | ভলভার
খ) রুবেন অস্টলন্ড
দ্য স্কোয়ার | ফোর্স মাজেউর
• মাস্টারক্লাস
শ্রী শেখর কাপুর, শ্রী প্রিয়দর্শন, শ্রী পেরি ল্যাং, শ্রী সুভাষ ঘাই, তানভীর মুকাম্মিল
• সংলাপ পর্ব
মিঃ রিকি কেজ, শ্রী রাহুল রাওয়েল, শ্রী মধুর ভান্ডারকার, মিঃ পাবলো সিজার, মিঃ আবু বকর শকি, শ্রী প্রসূন যোশী, মিঃ জন ম্যাথিউ ম্যাথন, শ্রীমতী অঞ্জলী মেনন, শ্রী আদিত্য ধর, শ্রী প্রসন্ন ভিতানেজ, শ্রী হরিহরণ, শ্রী বিক্রম ঘোষ, শ্রীমতী অনুপমা চোপরা, শ্রী সুনীল দোশি, মিঃ দমেনিক সাংমা, শ্রী সুনীত ট্যান্ডন
• ওটিটি প্ল্যাটফর্মে বিশ্বের কয়েকটি প্যানরমা চলচ্চিত্র দেখানো হবে।
• উদ্বোধন ও সমাপ্তি অনুষ্ঠান সরাসরি সম্প্রচার করা হবে
• থাকছে প্রশ্নো উত্তর পর্ব
• থাকছে চলচ্চিত্রের মূল্যায়ন পর্ব
এফটিআইআই-এর অধ্যাপক মাজার কামরান, অধ্যাপক মধু অপসরা, অধ্যাপক পঙ্কজ সাকসেনা
• চলচ্চিত্রের মধ্যবর্তী অংশে – ওয়ার্ল্ড প্রিমিয়ার হিসেবে দেখানো হবে
মেহরুনিসা চলচ্চিত্রটি
আইএফএফআই-এর সামাজিক মাধ্যমগুলি হলো
ভারতীয় আন্তর্জাতিক চলচ্চিত্র উৎসব সম্পর্কে :
১৯৫২ সালে প্রতিষ্ঠিত ভারতীয় আন্তর্জাতিক চলচ্চিত্র উৎসব  এশিয়ার অন্যতম গুরুত্বপূর্ণ চলচ্চিত্র উৎসব। বার্ষিক এই উৎসব বর্তমানে গোয়ায় অনুষ্ঠিত হচ্ছে। এই চলচ্চিত্র উৎসবের উদ্দেশ্যই হলো চলচ্চিত্র শিল্পে উৎসাহদানে বিশ্ব চলচ্চিত্রের জন্য একটি সাধারণ প্ল্যাটফর্ম তৈরি করা, বিভিন্ন দেশের চলচ্চিত্র সংস্কৃতিকে সামাজিক এবং সাংস্কৃতিক মূল্যবোধে বোঝা ও উপলব্ধি করা এবং বিশ্বের মানুষের মধ্যে সহযোগিতা ও বন্ধুত্বপূর্ণ সম্পর্কের বিষয়ে প্রচার চালালো। কেন্দ্রীয় তথ্য ও সংস্কৃতি মন্ত্রকের আওতাধীন ডিরেক্টরেট অফ্ ফিল্ম ফেস্টিভালস এবং গোয়া সরকার যৌথভাবে এই উৎসবের আয়োজন করে থাকে।
আদিবাসীবিষয়কমন্ত্রক
দেশের উপজাতি অধ্যুষিত জেলাগুলিতে ‘বন ধন বিকাশ কেন্দ্র’ সম্প্রসারিত করা হবে
কেন্দ্রীয় উপজাতি বিষয়ক মন্ত্রক ‘বন ধন বিকাশ কেন্দ্র’ কর্মসূচি দেশের বিভিন্ন জেলায় সম্প্রসারনের সিদ্ধান্ত নিয়েছে। ৫০ শতাংশের বেশি উপজাতি গোষ্ঠীভুক্ত মানষের বসবাস রয়েছে এমন ৩৯টি জেলায় অগ্রাধিকারের ভিত্তিতে এই ধরনের কেন্দ্র গড়ে তোলার প্রস্তাব দেওয়া হয়েছে। ধীরে ধীরে এই কর্মসূচি দেশের অন্যান্য উপজাতি প্রধান জেলাতেও সম্প্রসারিত করা হবে। এই কর্মসূচি রূপায়নের পন্হা-পদ্ধতি স্হির করতে সম্প্রতি মন্ত্রকের সচিব শ্রীমতী লীনা নায়ার-এর পৌরহিত্যে একটি বৈঠক অনুষ্ঠিত হয়েছে। বনাঞ্চলে ঘেরা উপজাতি অধ্যুষিত জেলাগুলিতে প্রথম দু’বছরে প্রায় তিন হাজার ‘বন ধন বিকাশ কেন্দ্র’ স্হাপনের প্রস্তাব রয়েছে।
এ ধরনের কর্মসূচি রূপায়নের উদ্দেশ্য হল, তৃণমূল স্তরে বিভিন্ন বনজ পণ্য সামগ্রীতে মূল্য সংযুক্তি ঘটিয়ে উপজাতি মানুষজনকে অর্থনীতির মূল স্রোতে নিয়ে আসা। এই উদ্যোগের ফলে কাঠ বর্হিভূত বনজ পণ্যসামগ্রীর মূল্য ব্যবস্হায় উপজাতি মানুষের অংশীদ্বারিত্ব ২০ থেকে ৬০ শতাংশ পর্যন্ত বৃদ্ধি ঘটবে।
কেন্দ্রীয় স্তরে এই কর্মসূচি রূপায়ন করবে উপজাতি বিষয়ক মন্ত্রক এবং জাতীয় স্তরে মূল সংস্হা হিসেবে থাকবে ট্রাইফেড। পরিকল্পনা অনুযায়ী ট্রাইফেড বিভিন্ন বনজ পণ্যসামগ্রী ভিত্তিক বহু উদ্দেশ্য সাধক বন ধন কেন্দ্র স্হাপন করবে। প্রতিটি কেন্দ্রে বিভিন্ন বনজ সামগ্রী সংগ্রাহক ৩০ জন উপজাতির মানুষকে নিয়ে গঠিত ১০টি স্বনির্ভর গোষ্ঠীর একটি ক্লাস্টার গড়ে উঠবে। স্হানীয় পর্যায়ে এই কেন্দ্রগুলি বন ধন স্বনির্ভর গোষ্ঠীর প্রতিনিধিদের নিয়ে গঠিত একটি পরিচালন সমিতির মাধ্যমে পরিচালনার প্রস্তাব করা হয়েছে।
উল্লেখ করা যেতে পারে, ছত্তিশগড়ের বিজাপুর জেলায় গত ১৪ এপ্রিল এক অনুষ্ঠানে প্রধানমন্ত্রী শ্রী নরেন্দ্র মোদী ‘বন ধন বিকাশ কেন্দ্র’ উদ্যোগের সূচনা করেছিলেন।
(Visitor Counter : 74
অর্থমন্ত্রক
২০১৯-২০ অর্থবর্ষের জন্য জিএসটিআর-৯ এবং জিএসটিআর-৯সি সংশোধিত বার্ষিক রিটার্ন দাখিলের সময়সীমা বেড়ে আগামী ৩১শে মার্চ
নতুন দিল্লি, ২৮ ফেব্রুয়ারী, ২০২১
২০১৯-২০ অর্থবর্ষের জন্য সিজিএসটি আইনের ৪৪ ধারা সহ সিজিএসটি বিধির ৮০ ধারা অনুযায়ী জিএসটিআর-৯ এবং জিএসটিআর-৯সি সংশোধিত রিটার্ন দাখিলের সময়সীমা গত ৩০শে ডিসেম্বর বিজ্ঞপ্তি জারি করে ২৮শে ফেব্রুয়ারি অর্থাৎ আজ পর্যন্ত বাড়ানো হয়েছিল। এদিকে, করদাতাদের পক্ষ থেকে ওই সময়সীমার মধ্যে বার্ষিক রিটার্ন দাখিলের একাধিক সমস্যার সম্মুখীন হওয়ার দরুন সরকার ২০১৯-২০ অর্থবর্ষের জন্য সংশোধিত জিএসটিআর-৯ এবং জিএসটিআর-৯সি রিটার্ন দাখিলের সময়সীমা বাড়িয়ে আগামী ৩১শে মার্চ পর্যন্ত করা হয়েছে। অবশ্য ভারতের নির্বাচন কমিশনের অনুমতি সাপেক্ষে এই সময়সীমা বাড়ানো হয়েছে। মন্ত্রকের পক্ষ থেকে এই পেশবিজ্ঞপ্তি জারি করা হচ্ছে, যাতে করদাতারা বর্ধিত সময়সীমার মধ্যে তাদের রিটার্ন দাখিলের পরিকল্পনা করতে পারেন। সংশোধিত রিটার্ন দাখিলের ক্ষেত্রে বর্ধিত সময়সীমার ব্যাপারে প্রয়োজনীয় নীতি-নির্দেশিকাও মন্ত্রক জারি করছে।
মানবসম্পদবিকাশমন্ত্রক
কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল 'নিশাঙ্ক' দেশে অনলাইন শিক্ষা ব্যবস্থার উন্নতিতে মতামত সংগ্রহের জন্য ‘ভারত পড়ে অনলাইন' শীর্ষক সপ্তাহ ব্যাপী প্রচার অভিযানের সূচনা করেছেন
নতুন দিল্লি, ১০ এপ্রিল, ২০২০
কেন্দ্রীয় মানব সম্পদ উন্নয়ন মন্ত্রী শ্রী রমেশ পোখরিয়াল 'নিশাঙ্ক' দেশে অনলাইন শিক্ষা ব্যবস্থার উন্নতিতে মতামত সংগ্রহের জন্য ‘ভারত পড়ে অনলাইন' শীর্ষক সপ্তাহ ব্যাপী প্রচার অভিযানের সূচনা করেছেন। নতুন দিল্লিতে আজ এই অনুষ্ঠানের সূচনায় শ্রী নিশাঙ্ক বলেন, ডিজিটাল শিক্ষা ব্যবস্থাপনায় অনলাইন শিক্ষা দানের ক্ষেত্রে সমস্যা দূর করতে বিশিষ্টজনেদের মতামত মানব সম্পদ উন্নয়ন মন্ত্রকের সঙ্গে সরাসরি ভাগ করে নিতেই এই প্রচার অভিযানের সূচনা করা হয়েছে। তিনি বলেন ভাবনা চিন্তা ভাগ করা যাবে bharatpadheonline.mhrd[at]gmail[dot]com এই ওয়েব সাইটে। # BharatPadheOnline এই ট্যুইটারটি আগামী ১৬ এপ্রিল থেকে ব্যবহার করা যাবে।
কেন্দ্রীয় মন্ত্রী বলেন, এর ফলে দেশে অনলাইন শিক্ষা ব্যবস্থার উন্নতি হবে এবং ছাত্র ও শিক্ষকদের উপকার হবে। তিনি বলেন, এখন অনেক ছাত্র-ছাত্রীরা বিদ্যালয় ও উচ্চ শিক্ষা প্রতিষ্ঠান থেকে ডিজিটাল প্ল্যাটফর্মের মাধ্যমে অনলাইনে শিক্ষা গ্রহণ করেছেন। সেখানে তাদের শিক্ষা গ্রহণের ক্ষেত্রে কোন সমস্যা হলে, সে বিষয়ও তারা মতামত জানতে পারেন। দেশের শিক্ষাবিদরাও শিক্ষা ক্ষেত্রে তাদের অভিজ্ঞতার কথা ভাগ করে নিতে পারেন। দেশে এখনো অনলাইন শিক্ষা ব্যবস্থাপনার কি প্রতিবন্ধকতা রয়েছে , আর্দশ অনলাইন ব্যাবস্থাপনা কি হওয়া উচিত এবং প্রথাগত শ্রেণী কক্ষের চেয়ে অনলাইনে শিক্ষা দানের যে সমস্যা রয়েছে তা নিয়েও মতামত জানতে পারবেন। তাই অনলাইন শিক্ষা ব্যবস্থাকে জোরদার করে তুলতে এই উদ্যোগে দেশবাসীকে সামিল হওয়ার আহ্বান জানিয়েছেন তিনি।
(CG/SS
ক্ষুদ্র, অতিক্ষুদ্রওমাঝারিশিল্পমন্ত্রক
দক্ষ মানবসম্পদ দেশকে উৎপাদন কেন্দ্র হিসাবে গড়ে তুলবে : শ্রী নীতিন গড়করি
নয়াদিল্লি, ৩১ অগাস্ট, ২০২০
কেন্দ্রীয় অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি আজ ভিডিও কনফারেন্সের মাধ্যমে রাজস্থানের আলোয়াড় জেলার ভিয়ান্ডি-তে একটি প্রযুক্তি কেন্দ্রের উদ্বোধন করেছেন। প্রধানমন্ত্রীর আত্মনির্ভর ভারত গড়ে তোলার প্রসঙ্গ উল্লেখ করে মন্ত্রী বলেছেন, দেশের উৎপাদন ক্ষেত্র থেকে মোট অভ্যন্তরীণ উৎপাদনের ২২-২৪ শতাংশ আসে। তিনি জানান, বর্তমানে ১৫টি নতুন প্রযুক্তি কেন্দ্র গড়ে তোলা হচ্ছে। এছাড়াও, আরও ১৮টি প্রযুক্তি কেন্দ্রের মানোন্নয়ন ঘটানো হবে। এর মধ্য দিয়ে দক্ষ মানবসম্পদ সৃষ্টি হবে। শ্রী গড়করি আরও জানান, এই প্রযুক্তি কেন্দ্রগুলি সংশ্লিষ্ট এলাকায় উন্নয়নের কারণ হয়ে দাঁড়াবে। তিনি রাজ্য সরকারগুলিকে এই কেন্দ্র তৈরি করতে প্রয়োজনীয় জমি সহ অন্যান্য লজিস্টিক সহায়তার আহ্বান জানিয়েছেন। মন্ত্রী বলেছেন, আইটিআই, পলিটেকনিক, ইঞ্জিনিয়ারিং কলেজ সহ বিভিন্ন প্রতিষ্ঠানের পরিকাঠামো ব্যবহার করে যুবক-যুবতীদের দক্ষতা বাড়ানো উচিৎ।
দপ্তরের প্রতিমন্ত্রী শ্রী প্রতাপ চন্দ্র সারেঙ্গী বলেছেন, কোভিড-১৯ মহামারীর ফলে দেশে বর্তমানে অর্থনৈতিক সঙ্কট দেখা দিয়েছে। আত্মনির্ভর ভারতের স্বপ্ন পূরণে এই কেন্দ্রগুলি উৎপাদন এবং কর্মসংস্থানের সুযোগ বাড়াবে।
দপ্তরের সচিব শ্রী এ কে শর্মা বলেছেন, এই কেন্দ্রগুলি অতিক্ষুদ্র, ক্ষুদ্র ও মাঝারি শিল্পোদ্যোগ সহ বিভিন্ন শিল্প সংস্থাকে সিএনসি মেশিন, ত্রিমাতৃক নির্মাণ শিল্প, লেজার ও আল্ট্রা-সোনিক মেশিন, রোবোটিক্স সহ অত্যাধুনিক প্রযুক্তি ব্যবহারে সাহায্য করবে। অনুষ্ঠানে রাজস্থানের শিল্প মন্ত্রী শ্রী প্রসাদিলাল মীনা, স্থানীয় সাংসদ শ্রী মহন্ত বালকনাথ সহ বিশিষ্ট ব্যক্তিরা উপস্থিত ছিলেন।
(CG/CB/SB
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ১০ই সেপ্টেম্বর, ২০২১
দেশজুড়ে টিকাকরণ অভিযানে এ পর্যন্ত ৭২ কোটি ৩৭লক্ষ টিকা দেওয়া হয়েছে।
গত ২৪ ঘন্টায় নতুন করে সংক্রমিত হয়েছেন ৩৪,৯৭৩ জন ।
মোট সংক্রমিতের ১.১৮% এখন চিকিৎসাধীন।
ভারতে চিকিৎসাধীন সংক্রমিতের সংখ্যা বর্তমানে ৩লক্ষ ৯০হাজার ৬শো ৪৬জন ।
বর্তমানে কোভিড মুক্ত হওয়ার হার ৯৭.৪৯%।
সারা দেশে এ পর্যন্ত মোট সুস্থ হয়েছেন ৩ কোটি ২৩ লক্ষ ৪২হাজার ২৯৯ জন।
গত চব্বিশ ঘন্টায় আরোগ্য লাভ করেছেন ৩৭হাজার ৬৮১ জন।
সাপ্তাহিক সংক্রমিতের হার ৭৭ দিন ধরে ৩ শতাংশের নিচে রয়েছে, বর্তমানে ২.৩১%।
দৈনিক সংক্রমিতের হার গত ১১ দিন ধরে ৩ শতাংশের কম, আজ এই হার ১.৯৬%।
মোট নমুনা পরীক্ষা হয়েছে ৫৩কোটি ৮৬লক্ষ।
CG/CB/
(
প্রধানমন্ত্রীরদপ্তর
সিভিল সার্ভিসেস দিবসে প্রধানমন্ত্রী জনপ্রশাসনে উৎকর্ষের জন্য প্রধানমন্ত্রীর পুরস্কার প্রদান করবেন
নতুন দিল্লি, ২০ এপ্রিল, ২০২২
সিভিল সার্ভিসেস দিবস উপলক্ষে প্রধানমন্ত্রী শ্রী নরেন্দ্র মোদী ২১শে এপ্রিল ২০২২ তারিখে সকাল ১১টায় নতুন দিল্লির বিজ্ঞান ভবনে জনপ্রশাসনে উৎকর্ষের জন্য প্রধানমন্ত্রীর পুরস্কার প্রদান করবেন। সিভিল সার্ভেন্টদের উদ্দেশে বক্তব্য রাখবেন তিনি।
সাধারণ নাগরিকদের কল্যাণে জেলা/ রূপায়ণকারী কেন্দ্র এবং কেন্দ্রীয়/ রাজ্য সংস্থাগুলির অসামান্য ও উদ্ভাবনী কাজের স্বীকৃতি স্বরূপ এই পুরস্কার প্রদান করা হয়। এছাড়া বিভিন্ন চিহ্নিত অগ্রণী কর্মসূচি এবং উদ্ভাবনের কার্যকর বাস্তবায়নের জন্যও এই পুরস্কার দেওয়া হয়।
এবারের সিভিল সার্ভিসেস দিবসে যে পাঁচটি অগ্রণী কর্মসূচিতে অসাধারণ কাজের জন্য পুরস্কার দেওয়া হবে সেগুলি হল –  পোষণ অভিযানে “জন ভাগীদারি” বা সাধারণ মানুষের অংশগ্রহণের প্রচার,  খেলো ইন্ডিয়া প্রকল্পের মাধ্যমে খেলাধুলা ও সুস্থতার প্রচার,  পিএম স্বনিধি যোজনার আওতায় ডিজিটাল পেমেন্ট ও সুশাসন,  এক জেলা এক পণ্য প্রকল্পের আওতায় সার্বিক উন্নয়ন, এবং  ব্যক্তি হস্তক্ষেপ ছাড়া শেষ প্রান্ত পর্যন্ত নিরবচ্ছিন্ন পরিষেবা প্রদান।
এই বছরে ৫টি চিহ্নিত অগ্রণী কর্মসূচি ও উদ্ভাবনে জনপ্রশাসন/ পরিষেবা প্রদানের জন্য ১৬টি পুরস্কার দেওয়া হবে।
CG/SD/SKD/
(
শ্রমওকর্মসংস্থানমন্ত্রক
কর্মচারী ভবিষ্যনিধি তহবিল সংস্থা  ১৫ দিনের মধ্যে প্রধানমন্ত্রী গরিব কলাণ যোজনার  আওতায় ৬.০৬ লক্ষ কোভিড-১৯ সহ মোট ১০.০২ লক্ষ দাবীর নিষ্পত্তি করেছে
নতুন দিল্লি, ২২ এপ্রিল, ২০২০
কেন্দ্রীয় শ্রম ও কর্মসংস্থান মন্ত্রকের অধীন বিধিবদ্ধ প্রতিষ্ঠান কর্মচারী ভবিষ্যনিধি তহবিল সংস্থা  মাত্র ১৫ দিনে প্রধানমন্ত্রী গরিব কল্যাণ যোজনা'র  আওতায় ৬.০৬ লক্ষ কোভিড-১৯ সহ মোট ১০.০২ লক্ষ দাবীর নিষ্পত্তি করেছে।
পিএমজিকেওয়াই প্রকল্পের আওতায় কোভিডের ক্ষেত্রে ১৯৫৪ কোটি টাকা সহ মোট ৩৬০০.৮৫ কোটি দেওয়া হয়েছে।
ইপিএফও'তে লকডাউনের কারণে মাত্র এক তৃতীয়াংশ কর্মী কাজ করছেন, তা সত্ত্বেও মাত্র ৩ দিনেই কোভিড-১৯ এর ৯০% দাবি দ্রুত নিষ্পত্তি করা সম্ভব হয়েছে।
কেন্দ্রীয় সরকার এই মহামারী মোকাবিলায় অর্থনৈতিকভাবে দুর্বল শ্রেণীর মানুষের সাহায্যার্থে গত ২৬ মার্চ প্রধানমন্ত্রী গরিব কলাণ যোজনা চালু করে।
অন্যান্য পরিষেবাগুলির পাশাপাশি অনলাইনে কোভিড-১৯ এর অগ্রিম দাবী দাখিলের সুবিধাও চালু করেছে ইপিএফও। মোবাইল ফোন থেকে উমঙ্গ অ্যাপেও এই কাজ করা যাবে।
ইপিএফও এই কঠিন পরিস্থিতিতে তার সদস্যদের সেবায় প্রতিশ্রুতিবদ্ধ।
(CG/SS
প্রধানমন্ত্রীরদপ্তর
প্রধানমন্ত্রী ৮ জুলাই প্রথম ‘অরুণ জেটলি স্মারক বক্তৃতা’ অনুষ্ঠানে যোগ দেবেন
প্রধানমন্ত্রী কৌটিল্য অর্থনৈতিক কনক্লেভে অংশগ্রহণকারী প্রতিনিধিদের সঙ্গেও মতবিনিময় করবেন
নয়াদিল্লি, ৭ জুলাই, ২০২২
প্রধানমন্ত্রী শ্রী নরেন্দ্র মোদী ৮ জুলাই সন্ধ্যা ৬-৩০ মিনিটে নতুন দিল্লির বিজ্ঞান ভবনে প্রথম ‘অরুণ জেটলি স্মারক বক্তৃতা’ অনুষ্ঠানে যোগ দেবেন ও বক্তব্য রাখবেন।
প্রথম ‘অরুণ জেটলি স্মারক বক্তৃতা’য় মূল ভাষণ দেবেন সিঙ্গাপুরের প্রবীণ মন্ত্রী শ্রী থর্মন শানমুগারত্নম। এই বক্তৃতার মূল বিষয় ‘সমন্বয়ের মাধ্যমে বিকাশ, বিকাশের মাধ্যমে সমন্বয়’। মূল বক্তৃতার পর ওইসিডি-র মহাসচিব শ্রী ম্যাথিয়াস কোরমান এবং কলম্বিয়া বিশ্ববিদ্যালয়ের অধ্যাপক শ্রী অরবিন্দ পানাগারিয়া একটি প্যানেল আলোচনায় অংশগ্রহণ করবেন।
অর্থ মন্ত্রকের অর্থনৈতিক বিষয়ক দপ্তর দেশের প্রতি অমূল্য অবদান রাখার স্বীকৃতিস্বরূপ প্রথম ‘অরুণ জেটলি স্মারক বক্তৃতা’র আয়োজন করেছে।
৮-১০ জুলাই, তিনদিনব্যাপী এই কৌটিল্য অর্থনৈতিক কনক্লেভ অনুষ্ঠিত হবে। প্রধানমন্ত্রী, কনক্লেভে অংশগ্রহণকারী সকলের সঙ্গে মতবিনিময় করবেন। অনুষ্ঠানে জন হপকিন্স বিশ্ববিদ্যালয়ের শ্রীমতী অ্যানি ক্রুগার, লন্ডন স্কুল অফ ইকনমিক্স-এর শ্রী নিকোলাস স্টার্ন, হার্ভার্ড কেনেডি স্কুলের শ্রী রবার্ট লরেন্স, আন্তর্জাতিক মুদ্রা তহবিলের প্রাক্তন অস্থায়ী ম্যানেজিং ডিরেক্টর শ্রী জন লিপস্কি এবং ভারতে বিশ্বব্যাঙ্কের কান্ট্রি-ডিরেক্টর শ্রী জুনায়েদ আহমেদ সহ বিশিষ্ট অর্থনীতিবিদদের সঙ্গে শ্রী মোদী সাক্ষাৎ করবেন। অর্থ মন্ত্রকের সহায়তায় ইনস্টিটিউট অফ ইকনমিক গ্রোথ কৌটিল্য অর্থনৈতিক কনক্লেভ-এর আয়োজন করেছে।
(PG/CB/DM